Document ID: /roh_data/filtered/fineweb-2-filterrobots_roh.jsonl.gz/14001

Survegliar il spazi d'aria durant il Forum economic mundial a Tavau WEF duai daventar pli simpel tenor il Cussegl dals chantuns. Senza opposiziun ha il cussegl approvà ina cunvegna da polizia aviatica cun l'Austria che lubescha servetschs sur ils cunfins. Cun la cunvegna actuala n'è quai betg pussaivel.
Ord vista da la politica da neutralitad na saja la cunvegna betg problematica, ha ditg il pledader da la cumissiun Josef Dittli. Sch'il Cussegl naziunal di er anc gea, è la cunvegna pronta per la ratificaziun cun l'Austria.
RR novitads 10:00